Afrikaans: ’n Onlangse koerantartikel beeld ’n somber prentjie uit van die situasie agter die mure van die grootste gevangenis in die Suidelike halfrond. Dit is aan die lig gebring dat ten minste vier gevangenes elke maand by die Westville gevangenis aan MIV/VIGS doodgaan, omdat die Departement van Korrektiewe Dienste nie die bronne het om mediese behandeling te verskaf nie. In terme van Artikel 35(2)(e) van die Suid-Afrikaanse Grondwet is gevangenes geregtig op mediese behandeling op staatsonkoste, afhangende natuurlik van die staat se bronne. Die kwessie van die beskikbaarheid van bronne het ’n spervuur van sake reg na vore gebring wat ’n uitdaging rig teen Artikel 35(2)(e). Hierdie artikel ondersoek sommige van hierdie sake en probeer ook lig werp op die nood van gevangenes om toegang te verkry tot hulle reg tot gesondheidsorgdienste.